ming030890/wiki-yue-high-quality huggingface dataset:
佘德聰

佘德聰，福建石獅人，香港親政府陣營（商界親中派）政治人（全國政協香港委員）、生意人（香港德輝國際集團總裁）。

政治經歷
喺2021年9月，佢成為香港特别行政區選舉委員會委員(港區全國政協委員)。之後，佢喺李家超無提政綱嘅情況下，有份提名李家超參與2022年香港行政長官選舉。佢亦曾經公開喺將所有民主派拒諸門外嘅2022年香港特首選舉完成後大讚選舉有廣泛代表性、政治包容性、均衡參與性、公平競爭性，唯一候選人李家超係最佳人選。
佢亦曾經公開呼籲人喺直選議席比例被大幅度削減而且排除民主派候選人嘅2023年香港區議會選舉入面投票。

屋企人
佘德聰老婆係胡月賓，有三名仔女：佘詩穎、佘啟光（香港賽馬會馬匹「風生水起」馬主）、佘啟宗。
李國興

李國興，福建晉江人，香港建制陣營（傳統親中派）政治人（全國政協香港委員）、電影工作者（美亞娛樂老細）。

政治參與同選舉經歷
李國興係香港親中陣營嘅支持者，曾經做過南區區議會委任議員。
喺2016年，佢成為香港特别行政區選舉委員會體育、演藝、文化及出版界（演藝小組）委員。之後，佢有份提名林鄭月娥參與2017年香港行政長官選舉。
2020年5月尾，佢有份參與一份聯署，支持北京未經諮詢或香港人同意而強行訂立，引起泛民主派一致負評嘅《香港國家安全法》，但有關文藝界聯署之後被揭發做假，其中名單上嘅張寶華、徐熙媛、李巧靈同蔣志光之後死口唔認有份參與聯署，而陳汝騫就响2019年與世長辭。
喺2021年9月，佢成為香港特别行政區選舉委員會委員(港區全國政協委員)。
佢亦曾經公開呼籲人喺直選議席比例被大幅度削減而且排除民主派候選人嘅2023年香港區議會選舉入面投票。
施清流

施清流，香港親中派政治人物。

政治立場
佢係親中派嘅成員，曾經公開呼籲人喺直選議席被大幅度削減而且排除民主派候選人嘅2023年香港區議會選舉入面投票。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
傀儡

呢一版可能符合維基百科嘅即刻刪除標準。理由係：原來已經有,Wikipedia:傀儡 即刪理由：原來已經有,Wikipedia:傀儡
如果呢一版係唔符合即刻刪除嘅標準，又或者你將會修正佢嘅，請拎走呢個信息，但唔好響你自己開嘅一版度拎走呢個信息。如果你開咗呢版，又唔同意提議嘅即刻刪除，請響呢個標籤嘅下面直接加上：
{{hangon}}
跟住響佢嘅討論頁解釋點解你相信呢篇文唔應該刪除。噉就會令到管理員注意到，去容許畀你一個時間去寫一個解釋。
管理員：響刪除之前檢查清楚佢嘅連結、修訂記錄（最後），同埋日誌。
谷婭溦

谷婭溦（粵拼：guk1 aa3 mei4；英文：Vivian Koo；1990年7月8號—），原名谷微（Tracy Gu），係中國大陸女歌手，2016年喺香港出道，屬無限傳奇娛樂文化，同時係無綫電視經理人合約藝員。佢喺湖南衡陽出世，祖籍湖北武漢，武漢音樂學院畢業，2009年喺中國大陸出道。2015年，谷婭溦參加香港無綫電視《超級巨聲4》攞總決賽亞軍同「我最喜愛網上巨聲金曲獎」。2017年佢憑唱無綫電視劇《使徒行者2》片尾曲《安守本份》而出名。
馬時亨

馬時亨，GBS，JP（英文：Frederick Ma Si-hang，1952年2月22號—）係香港財經界人士，時任港鐵公司非執行董事局主席，中策集團（港交所：00235）主席兼非執行董事。做過香港商務及經濟發展局局長。

屋企
馬時亨祖籍廣東潮州。1952年2月22號響香港出世。馬時亨係演員曾志偉嘅表哥（佢同曾志偉係香港退役賽駒「表表馬」嘅馬主）。

學業
馬時亨喺香港大學畢業，讀經濟同歷史系。

事業
1973年畢業之後，馬時亨加入美國大通銀行。輾轉至1990年做熊谷組董事。後尾重投大通。2001年5月轉到李澤楷旗下電訊盈科，李澤楷送咗名下七百幾萬股電訊盈科股份畀馬，當時市值超過港元一千萬緡。
2002年7月，香港特別行政區行政長官董建華委任馬出任財經事務及庫務局局長。2008年6月24號，馬因為患腦動靜脈血管畸形而宣佈辭職，獲得批准。
2010年3月，馬被委任做華潤置地獨立非執行董事，同年7月被委任做加拿大赫斯基能源董事。2011年3月，被委任和記港口信託管理私人有限公司（管理旗下和記港口信託）獨立非執行董事。
2015年7月7號，香港政府宣布委任馬喺2016年1月1號起接任錢果豐博士做第2任港鐵公司董事局主席，任期三年，至2018年12月31號。
2022年7月，佢接替夏佳理，做富衛集團第二任主席。
米諾斯

米諾斯（粵拼：mai5 nok6 si1，希臘文：Μίνωας）係希臘神話入面克里特嘅王，宙斯同歐羅巴個仔，拉達曼迪斯同薩爾珀冬嘅巴打。
歐陽琳

歐陽琳（1887年—1943年），又寫歐陽霖，中華民國廣州市政府時，任中山艦長，兼任海軍局長。

屋企
其堂叔係歐陽漸，佛學大師，而堂叔子歐陽格，就係佢堂細佬。

做嘢
歐陽琳跟孫文護法運動，其後任永豐艦長，永豐艦係廣州政府嘅主力。孫文病死，永豐艦改名中山艦，改名儀式由佢主持。一九二六年二月，海軍局長斯米諾夫囘蘇聯，佢代任爲海軍局長。三月十號，因局勢不明，有謠言對佢不利，自行離職到港，入住香港大酒店，李之龍代其職。
廣州政變後，歐陽格因支持蔣介石，任臨時艦隊司令，接替被捕嘅李之龍。有傳霖會返來接手，査實無咁嘅事。
艾碩·牛頓

艾碩·牛頓爵士（Sir Isaac Newton，儒略曆1642年12月25號—1727年3月20號，格里曆1643年1月4號—1727年3月31號），係英國數學家、科學家同哲學家，同時係當時煉金術嘅熱衷者。佢喺1687年7月5號發表嘅《自然哲學的數學原理》提出嘅萬有引力定律同埋佢嘅牛頓運動定律係經典力學嘅基石。牛頓重同萊布尼茲各自獨立咁發明咗微積分。佢總共留低咗50幾萬字嘅煉金術手稿同100幾萬字嘅神學手稿。
有人認定牛頓為最偉大嘅科學家。佢嘅萬有引力定律係人類史上第一次將天上嘅運動同埋地上嘅運動統一起嚟，為日心說提供咗有力嘅理論支持，使到自然科學嘅研究最終擺脫宗教嘅枷鎖。
牛頓亦發現咗太陽光嘅顏色構成，重整咗世界上第一副反射望遠鏡。
由於發現咗引力，「Newton」呢個字成為量度力度嘅單位。
2005年，英國皇家搞咗一場「邊個係科學史上最有影響力嘅人」嘅民意調查，喺被調查嘅皇家學會院士同網民投票入面，牛頓畀人覺得比歐拔·愛因斯坦重有影響力。

貢獻
睇埋：古典力學
「
如果我睇得更遠，係因為我企咗喺巨人嘅膊頭上面。
」

點評
孫文讚過牛頓係一個好聰明、好有學問嘅人。但孫文亦都發現一件好有趣味嘅故事，證明牛頓做事，唔係件件事都係好聰明。

早年生活
艾碩·牛頓喺1642年12月25日（舊曆聖誕節）出世（根據當時英格蘭使用嘅儒略曆，新曆係1643年1月4日），佢喺林肯郡一條叫做伍爾斯索普嘅村莊入面嘅伍爾斯索普莊園出世。佢爸爸（都叫艾薩克·牛頓）喺佢出世前三個月就死咗。牛頓係早產，佢係個好細粒嘅BB；佢阿媽漢娜·艾斯庫據說講過，牛頓可以塞入一個夸脫大嘅水杯入面。
牛頓三歲嗰陣，佢阿媽再婚，同新老公巴納巴斯·史密斯牧師一齊住，將牛頓交俾佢外婆瑪格麗·艾斯庫（娘家姓布萊斯）照顧。牛頓好憎佢後父，仲因為佢阿媽再婚嘅事對佢有啲怨恨，呢一點可以喺佢19歲前寫嘅一份罪惡清單入面睇到：「曾經恐嚇史密斯爸爸同阿媽，話要燒咗佢哋同埋間屋。」牛頓阿媽喺第二段婚姻中生咗三個仔女（瑪麗、本傑明同漢娜）。

國王學校
由大約12歲到17歲，牛頓喺格蘭瑟姆嘅國王學校讀書，呢間學校教拉丁文同古希臘文，可能仲教咗佢好多數學基礎。1659年10月，佢阿媽將佢由學校帶返伍爾斯索普。佢阿媽再次守寡之後，想叫佢做農夫，但係佢好憎呢份工。國王學校嘅校長亨利·斯托克斯說服佢阿媽將佢送返學校。牛頓部分係因為想報復曾經蝦佢嘅同學，所以成為咗班上最叻嘅學生，主要係靠整日晷同風車模型嚟出名。

劍橋大學
1661年6月，牛頓入咗劍橋大學嘅三一學院。佢叔叔威廉·艾斯庫牧師曾經喺劍橋讀書，推薦咗佢入呢間大學。喺劍橋，牛頓一開始係以助學生身份入學，透過做僕人嘅工作嚟賺學費，直到1664年佢攞到獎學金，幫佢支付咗之後四年讀文學碩士嘅費用。嗰陣時，劍橋嘅教學係以亞里士多德嘅學說為基礎，牛頓除咗讀亞里士多德嘅著作之外，仲讀咗啲較新嘅哲學家嘅作品，包括笛卡爾，同埋一啲天文學家嘅作品，好似伽利略同湯瑪斯·史特里特咁。佢喺筆記簿入面寫低咗一系列關於機械哲學嘅「問題」。1665年，佢發現咗二項式定理嘅一般形式，並開始發展後來成為微積分嘅數學理論。牛頓喺1665年8月攞到劍橋嘅學士學位之後冇幾耐，大學就因為預防倫敦大瘟疫而暫時關閉。
雖然牛頓喺劍橋讀書嗰陣冇乜特別出眾，但係佢之後兩年喺伍爾斯索普自修嗰陣，發展咗佢喺微積分、光學同萬有引力定律方面嘅理論。
1667年4月，牛頓返咗劍橋大學，同年10月佢當選為三一學院嘅院士。院士需要受戒成為聖公會牧師，不過喺王政復辟嗰陣呢條規定冇咁嚴格執行，只要聲明效忠英格蘭教會就得。佢承諾話：「我會將神學作為我研究嘅對象，並會喺呢啲章程規定嘅時間（7年）到嗰陣接受聖職，或者我會辭去學院嘅職務。」到呢個時候，佢都冇乜諗過宗教嘅問題，仲兩次簽名同意三十九條信綱，即係英格蘭教會嘅教義基礎。到咗1675年，呢個問題就冇得避，而當時佢嘅非傳統觀點就成為咗障礙。
佢嘅學術工作令到盧卡斯數學教授艾薩克·巴羅好欣賞，巴羅當時想發展自己喺宗教同行政方面嘅潛力（兩年之後佢成為咗三一學院嘅院長）；1669年，牛頓接替咗佢嘅位置，當時佢先攞到碩士學位一年咋。盧卡斯教授嘅條件要求持有人唔可以喺教會入面活躍——可能係為咗畀多啲時間做科研。牛頓認為呢一點應該可以豁免佢接受聖職嘅要求，而需要批准嘅英王查理斯二世都接受咗呢個論點；咁就避免咗牛頓嘅宗教觀同英國國教正統之間嘅衝突。
艾薩克·牛頓喺1672年同1681年版嘅《地理學通論》入面加嘅一啲圖。呢啲圖喺之後嘅版本都有出現。
劍橋大學嘅盧卡斯數學教授呢個職位仲包括教授地理嘅責任。1672年同1681年，牛頓出版咗一本經過修訂、校正同修改嘅《地理學通論》，呢本地理教科書最早係1650年由已故嘅伯恩哈德·瓦倫紐斯出版。喺《地理學通論》入面，瓦倫紐斯嘗試建立一個理論基礎，將科學原理同地理學嘅古典概念連結起嚟，佢認為地理學係一種科學同純數學嘅混合體，用嚟量化地球嘅特徵。雖然唔清楚牛頓有冇真係教過地理，但係1733年嘅杜格代爾同蕭嘅英文譯本就話牛頓出版呢本書係畀學生喺佢講課嗰陣閱讀。有啲人認為《地理學通論》係古代同現代地理學傳統嘅分水嶺，而牛頓參與之後嘅版本被認為係呢本書能夠留下持久影響嘅一個重要原因。
牛頓喺1672年被選為皇家學會會員。

晚年
牛頓爵士成世人都係單身貴族，佢响1727年3月20號（格里曆：1727年3月31號），喺倫敦與世長辭，享年八十四歲，死後响西敏寺舉行國葬，係英國史上第一個獲得國葬嘅自然科學家。
官員

官員，又叫官僚人員、官僚，係官僚組織下嘅成員，當今社會絕大多數情況都係指政府機構入面嘅行政人員。
維基元

維基元（Metawiki） 係維基媒體基金會下負責各維基媒體計劃的之間協調工作嘅一個項目。
蔡宛珊

蔡宛珊（Sarika Choy，1984年6月19號—）係香港模特兒，2001年已經開始接模特兒工作，曾經同周星馳一齊拍生力啤廣告，亦拍過黎明同許志安嘅MV。

簡歷
蔡宛珊係中印混血兒，阿爸係華人，阿媽係印度人。佢讀咗香港公開大學語言研究學士（英文），又攞到香港大學專業進修學院- 進階商業英語文憑課程及愛丁堡納皮爾大學- 廣告及公關學士，到2003年讀埋菲臘牙科醫院手術助理課程之後，就由兼職模特兒轉做全職模特兒。之後佢主要都係做主持同司儀工作。
胎尼

胎尼（Tiny Lu，1994年2月19號—），係台灣嘅日本AV女優，2024年用藝名「田井虹」第一次喺日本AV界出道，但作品最後下架，2025年用原本嘅藝名「Tiny」第二次出道。
佢最廣為人知嘅係喺2014年代開始以胎尼名義喺台灣拍攝大尺道成人照片與影片。
佢亦係一個網絡詩人，筆名靡靡。

出道經歷
2024年2月28號宣佈AV出道，但隔日（3月1號）即因片商上架到錯誤嘅未刪減版本影片而將呢部AV無限期下架。直到2024年5月7號，佢喺社交帳戶話拎得返喺日本嘅片酬，但《FSDSS-839》「台灣天使」唔會再上架同公開發售。
2025年4月5號，再次喺日本AV公司出道，今次係Waap Entertainment（中文：Waap Entertainment），作品名係《新人 世界的美少女AVデビュー アジアの奇跡 Tiny》（WSA-001 新人 世界的美少女AV Debut 亞洲の奇跡 Tiny）。
中華掠影

《中華掠影》（英文：China News Wrap Up）係香港無綫電視無綫新聞新聞及資訊部製作嘅新聞節目，報道中國大陸同台灣相關嘅新聞，內容大多來自當地電視台片段。呢個節目有三個版本，其中一個喺無綫新聞台嘅獨立節目，另一個喺《香港早晨》其中一個環節，而神州新聞台喺普通話版本。
香港其他電視台播出嘅相近類型節目包括now新聞台《首都專綫》同埋HOY資訊台《中國在線》。

無綫新聞台版本
星期一至五09:20。
星期六、日13:15（整合星期一至五內容播出）。
每日凌晨02:45及04:15重播前一日內容。
2012年1月15號之前，如果星期六或日翡翠台《晚間新聞》延遲至23:45播映嘅時候，23:50一節會暫停播放。由2012年1月21號開始，即使星期六或日翡翠台《晚間新聞》延遲至23:45播映時，《中華掠影》仍然會喺23:50播放。而2014年7月20號起逢星期六、日取消23:50一節。
2013年1月2號起，節目隨互動新聞台安排提供字幕。
2013年7月8號起，節目更改片頭，名牌（namecard）底色由紅橙色改為藍綠色。
過往亦會喺星期一至五非港股交易日13:15重播，但2015年1月10號起取消。
2018年7月1號起增加凌晨02:45及04:15重播。
2019年1月15號起，TVB新聞台停播，節目只喺無綫新聞台播出。

直播新聞台版本
停播前播映時間：
星期三03:00。
星期六12:30、21:00、03:00。
2018年8月15號起，因為呢個台停播，所以節目亦都停播。直播新聞台所播出嘅係集合前三日無綫新聞台版本嘅中華掠影而所剪輯成嘅重播版本。

無綫財經·資訊台版本
停播前播映時間：
每日20:15。
每日23:45。
2019年9月25號起，係無綫財經·資訊台播出，但到同年10月14號起停播。

《香港早晨》環節
《香港早晨》時段內08:20、08:50播出，每節只播出一個新聞。

神州新聞台版本
普通話播出，並由明珠台普通話新聞主播任職。

主播
無綫新聞台版本由無綫新聞台主播主持；《香港早晨》版本由當日《香港早晨》新聞主播主持。

軼事
《中華掠影》雖然係獨立節目，但無綫新聞台節目表係《新聞報道》同埋《午間新聞》（星期六、日）時段內播出。但由2013年5月6號起，節目表會寫明星期一至五09:00至09:15，同埋星期六、日13:10至13:30播出「新聞報道 及 中華掠影」，之後星期一至五09:15至09:30就只播出「新聞報道」，不過09:15播出嘅係《中華掠影》，星期六、日13:10至13:30唔係播出《新聞報道》，而係13:20播出《中華掠影》。
廣東話喺星加坡嘅地位

星加坡華人以福建人居多，其次係潮州人，但係廣東話喺星加坡依然一直都佔有一席之地。由20世紀初嘅星加坡粵劇開始，到後嚟香港演藝文化影響，再加上部分星加坡華人本身祖籍廣東，令到廣東話喺星加坡民間仍然享有一定地位同流行度。近年，由於星加坡嘅雙語教育政策着重英語，加上「講華語運動」，所以佢哋講嘅好多時候都係華語或者英語。不過同其他華人羣體相比，星加坡嘅廣東人家庭喺維持祖籍母語方面依然較為成功。
另外，近年新加坡政府一啲推廣政府政策（例如係方言電視劇同節目，特別係針對建國一代同埋武漢肺炎疫情期間嘅宣傳），當中除咗部份當地藝人會用廣東話演出之外（例：洪慧芳、張耀棟、向雲），有時仲會有政府官員（例：傅海燕、王乙康、楊莉明）粉墨登場，仲有廣東話對白。

廣東話通行地區
星加坡廣東人以前主要聚居喺橋南路牛車水（英文：Chinatown）一帶，變相令到廣東話成為該區嘅通行語言。而粵劇嘅大本營（戲院街）亦喺嗰度。

星加坡嘅粵劇
由19世紀末到20世紀60年代，星加坡粵劇相當蓬勃，尤其是20世紀初，牛車水有一條戲院街專演粵劇，靚元亨、馬師曾、陳非儂（中文：陳非儂）等人都長期喺新加坡嘅劇團出演。新靚就（關德興），亦都係喺新加坡開始學戲，而梁醒波（中文：梁醒波）老豆梁悅係星加坡嘅紅伶，在星加坡出世嘅梁醒波後來都出咗名，變咗著名嘅州府老倌，到1930年代尾先嚟香港發展。

廣東話作為家用語言
雖然廣東裔喺星加坡華人入面得15%，但係喺保持祖籍母語方面就反而比其他祖籍嘅華人更加成功。截至2000年，廣東話依然係廣東人家庭入面最多人用嘅語言，有36.2%嘅廣東裔家庭仍然最常用粵語，隨後為華語（32.0%）同埋英文（28.4%）。反之，華語已經成為咗福建人同潮州人最常用嘅家用語言，淨係得返29%嘅福建人同25.7%嘅潮州人仲保持到自己嘅語言。縱使受到嚟至「講華語運動」嘅壓力，星加坡廣東人依然堅持到繼續講廣東話，而喺屋企嘅語言使用習慣依然喺咁多個華人羣體入面較為平均。但係隨住老一輩嘅離去，廣東話作為家用語言嘅地位亦難免會慢慢逝去。

廣東裔移民比例
雖則呢個現象背後嘅原因未明，但係其中一個可能性係星加坡嘅廣東裔移民有份拉高廣東話嘅使用率。同其他華人羣體相比，廣東裔羣體之中有較為多喺國外出世嘅人，有22%嘅廣東人係喺星加坡以外嘅地方出世。而呢啲喺國外出世嘅人主要嚟至馬來西亞（12.7%）、中國（4.7%）同香港（3.5%）。相比之下，得11.8%嘅福建人同12.1%嘅潮州人唔係喺星加坡出世。

針對香港市場嘅作品
陳潔儀曾經推出過幾張廣東話專輯，包括《麻醉》同《揭曉》，另外亦曾經喺《妙手仁心II》裏面演出。
林俊傑部分歌曲有推出廣東話版本，例如佢嘅首本名曲《江南》，仲有同蔡卓妍合唱嘅《小酒窩》。
許美靜曾經推出過幾張廣東話專輯，包括《好美靜》同《一場朋友》，而佢嘅一曲《明知故犯》亦曾經全港熱播，更令佢攞到1997年香港電台頒發嘅十大中文金曲獎。

政策倡議
有啲人主張星加坡政府放鬆對廣東話嘅管制。佢哋會覺得，本土嘅電影、戲劇、文學若果混合星加坡華人日常使用嘅各個漢語系語言，唔單止可以令作品嘅語言更多姿多彩，而且更真實咁樣去呈現星加坡華人嘅生活。
不過，政府對於喺政策宣傳以外，對於講廣東話或者其他中文語言嘅進一步放寬就有所限制。例如，喺2021年，電影《梅艷芳》上映嗰陣，就只能上映配音版本，就算有人向政府請願要求都被拒絕。有人就批評，呢套電影既係描述梅艷芳生平，又穿插佢嘅廣東經典金曲，華語放映版本並唔真實。
滑鼠滾輪

呢個滑鼠上面有滾輪。
滑鼠滾輪（英文：Scroll wheel），俗稱踎士滾輪（當中踎士由英文 mouse 度譯過嚟），又叫滾輪按鈕（喺粵、桂等中國大陸粵語地區用），係指電腦滑鼠表面嘅塑膠或橡膠轆，喺滑鼠左掣同右掣之間。
葉曜丞

葉曜丞，香港親中派政治人。

政治同政策立場
佢係香港親中派嘅成員。

選舉經歷
曾經參選2011年香港區議會選舉。
喺2015年香港區議會選舉，佢攞到1569票，未能當選。
3月3號

3月3號係公曆年嘅第62日（閏年第63日），離年尾重有303日。
<< - 3月 - >>



大件事
705年：李顯恢復國號唐，武周結束。
1845年：佛羅里達成為美國第27個州。
1849年：明尼蘇達領地（英文：Minnesota Territory）由艾奧瓦領地（英文：Iowa Territory）同威斯康星領地（英文：Wisconsin Territory）分拆出。
1857年：英國同法國以傳教士被殺為藉口向大清宣戰，史稱第二次鴉片戰爭。
1861年：俄羅斯亞歷山大二世簽咗廢除農奴制嘅法令。
1865年：香港上海滙豐銀行喺香港成立。
1923年：《時代雜誌》創刊。
1931年：美國總統胡佛將《星條旗》定為美國國歌。
1933年：香港恒生銀行成立。
1933年：臺灣清雲科技大學建校。
1974年：土耳其航空一客機由中途站巴黎飛去尾站倫敦期間失事（英文：Turkish Airlines Flight 981），機上346人咸不剌死晒，係當時死得人最多嘅飛機失事，至1977年洛司羅迪歐空難（西班牙文：Accidente de Los Rodeos）被打破。
1983年：「林過雲案」喺最高法院開審。
1988年：第4屆孟加拉國國會選舉。
2001年：香港首次舉行教師語文能力評核，所有香港在職英語同普通話教師要考試合格至可以繼續教有關科目。
2002年：瑞士就係唔係加入聯合國同埋係唔係降低工時舉行公民投票，頭一個議題通過咗，後一個議題否決咗。
2005年：美國冒險家史蒂夫·福塞特駕駛試驗性嘅「環球飛行者」號噴氣式飛機完成世界上第一次一個人揸飛機完成無間斷環球飛行。
2006年：菲律賓總統阿羅約解除實施一個星期嘅國家緊急狀態。
2017年：歐洲議會通過動議，要求歐盟委員會喺兩個月之內中止歐盟成員國對美國公民嘅免簽證待遇，直到美國畀歐盟所有成員國嘅公民免簽證入境。
練美娟

練美娟（英文：Florica Lin，1990年1月2號—），藝名娟姐，係香港女藝人，依家係ViuTV節目主持同演員。

簡歷
練美娟嘅阿爸阿媽係印尼耶加達華僑，之後返香港住。中學讀香港九龍塘基督教中華宣道會陳瑞芝紀念中學（中文：香港九龍塘基督教中華宣道會陳瑞芝紀念中學），預科讀加拿大神召會嘉智中學（中文：加拿大神召會嘉智中學），大學讀香港浸會大學通識及文化研究系。佢讀書時期曾經參與now TV節目，畢業後喺電影公司、娛樂公司同廣告公司做過嘢，本來做幕後，2017年開始做ViuTV節目主持，之後亦有參演電視劇。
搵食搵過界

《搵食搵過界》（英文：Work Out of the Border）係香港MakerVille製作嘅遊埠節目，由陳子豐同李昭南主持，2025年2月10號到2月28號逢禮拜一到五23:00－23:30喺香港電視娛樂ViuTV播出。節目會訪問喺外地生活嘅香港人，講佢哋喺當地搵食嘅故事。
Abatement

亦可以撳「abatement」跳去維基辭典。
鼠

鼠，即鼠總科（Muroidea），係一種屬於囓齒類嘅總科，包含倉鼠、沙鼠、大鼠、小鼠，以及其他親緣動物。由於難以測定各個分類群之間嘅關係，因此亦有文獻將所有鼠總科歸入鼠科（Muridae）之下。目前依據分子種系發生學研究所作出嘅次分類，共有大概280個屬，以及至少1300個種。
鼠廣泛分佈喺南極洲以外各個大陸。佢哋係少數同人類保持密切聯繫而繁盛嘅動物類群之一，幾乎世界各國都有，部分亦係重要嘅生物學模式生物，對人類嘅實驗同研究有好大幫助。除此之外，某啲鼠類亦可以做寵物鼠。

中華文化中嘅鼠
香港九龍寨城公園十二生肖像之鼠
鼠喺中國傳統嘅十二生肖排第一，對應地支中嘅子。中國嘅生肖鼠主要指家鼠。
貝利足球會

貝利足球會（英文：Bury F.C.）係英格蘭貝利一間職業足球球會，依家踢緊英格蘭西北郡足球聯賽。
烏姆沙拉爾

烏姆沙拉爾（英文：Umm Salal SC）係卡塔爾烏姆沙拉爾嘅一間職業足球球會，依家踢緊卡塔爾星級足球聯賽。
東京鐵塔

東京鐵塔是日本著名的地標，位於東京都港區，高度為333公尺。這座鐵塔的外觀呈紅白相間的顏色，十分醒目，無論白天或夜晚，都成為東京的重要象徵。
東京鐵塔建於1958年，最初的主要用途是作為電視和廣播訊號的發射塔。隨著科技的發展，現在的東京鐵塔不僅繼續提供通訊功能，還成為一個重要的旅遊景點。遊客可以登上鐵塔的展望台，從高處俯瞰東京市區的景色。在天氣晴朗時，甚至可以遠眺富士山。
東京鐵塔共有兩個展望台，分別是高度150公尺的主展望台和高度250公尺的特別展望台。遊客可以選擇搭乘電梯或爬樓梯到達不同高度的展望台，欣賞東京不同角度的風景。此外，鐵塔內部還設有商店、餐廳和展示區，讓遊客可以邊參觀邊享受購物和美食的樂趣。  

每當夜晚來臨，東京鐵塔會點亮燈光，根據不同的節日或活動變換顏色，增添都市的浪漫氛圍。由於其獨特的造型和歷史意義，東京鐵塔經常出現在電影、動畫與旅遊宣傳中，是東京最具代表性的建築之一。
東京鐵塔係日本楔位文，重未完成，麻煩你幫手補充內容。
陶開國

陶開國，香港親中派政治人。任職國宇建築有限公司。

政治立場
佢嘅政治觀點係屬於親中派，喺2022年嘅時候，佢曾經發言大力主張愛國主義教育，建立國家情懷和國民身份認同，又話部分青年人長時間被誤導，產生負面情緒，成為深層次的社會問題。
劉俊謙

劉俊謙（英文：Terrance Lau，1988年9月26號—），係香港男演員，中學讀賽馬會體藝中學，2012年香港演藝學院戲劇學院畢業，之後主要參演舞台劇，亦拍過一啲廣告。2016年開始，佢幫ViuTV拍電視劇。佢細妹係模特兒劉欣靈。
黃秋生

黃秋生（Anthony Wong，出世名 Anthony William Perry；1961年9月2號—）係英國男演員，佢活躍喺1980年代同埋1990年代。

生平
黃秋生，阿媽係台山人黃尊儀，阿爸係英國佬Frederick William Perry（1914年–1988年），之但係佢阿爸喺佢4歲嗰時離開香港，之後跟阿媽，到12歲就冇再同老豆聯絡。佢重有兩個同父異母嘅阿哥，John Perry同埋David Perry。
黃秋生係喺1983年入讀亞洲電視藝員訓練班出道，演咗兩年戲就入讀咗香港演藝學院，畢業後再加入無綫電視。咁樣佢先開始上位。
黃秋生於2005年
佢響九十年代開始進軍電影界，多數都係扮變態佬。好似1993年佢拍咗《八仙飯店之人肉叉燒飽》成為香港電影金像獎影帝。1998年佢響《野獸刑警》又係扮演變態佬而做影帝。
Lej Mi Pół

Lej Mi Pół 係嚟自波蘭別耶斯高一比亞華嘅鬅客搖滾樂隊。
2012年，呢個樂隊錄咗佢哋第一個專輯，個名係 Skolioza odbytu。Lej Mi Pół 出名寫埋啲具爭議性、搞笑同粗俗嘅歌詞。個樂隊最出名嘅歌係 Polibuda，敘述西里西亞理工大學學生宿舍嘅生活點滴。
我愛九龍城

《我愛九龍城》係香港有線寬頻開電視製作嘅電視劇，由陳家樂、岑麗香、敖嘉年、陳思圻、張明偉同蘇韻姿主演，林建祥監製。故仔圍繞九龍城一間由三兄弟開嘅麻雀館。

記事
呢套劇係奇妙電視同奇妙電視中文台分別改名做有線寬頻開電視同HOY TV之後第一套製作嘅劇集，所以宣傳嗰陣叫「HOY TV首部原創劇」，不過就畀之後先至拍攝嘅賀歲短劇《我家有囍事》爬頭搶閘首播。
呢套劇喺2024年11月15號搞開鏡拜神儀式，並喺同年12月16號搞煞科宴。
李卓興

李卓興係香港親中派教育界人士，曾經擔任佛教慧因法師紀念中學校長，現任新會商會中學校長。
李卓興擁有教育博士、教育學碩士同教育學士學位，全部係香港大學取得。
他上任新會商會中學校長後曾被批評，上任之初，便有十多位老師離職，亦有傳出被高登和連登網民多次批評。

政治立場
佢係香港親中派人士，曾經公開並透過關愛隊推廣北京未經諮詢或香港人同意，強加訂立嘅《港版國安法》。
港台電視33

港台電視33（英文：RTHK TV 33）係香港電台旗下嘅一條電視頻道，24小時轉播中國中央電視台綜合頻道。呢條頻道喺2014年1月7號至2017年5月29號期間轉播中國環球電視網紀錄頻道（CGTN Documentary）。
由於亞洲電視不獲續牌，2016年4月2號開始，港台電視33A取代亞洲電視國際台嘅模擬頻道，係港台電視33嘅4:3模擬電視頻道版本，兩台節目同步播放。
俊薈旺角

俊薈旺角（英文：Spark City Mong Kok），前名周勝記商業大廈，係九龍大角嘴一座寫字樓，嚮塘尾道25號。
周勝記商業大廈係1993年落成，樓高15層，總面積大約2萬平方呎。2021年10月，俊業集團用咗1.5億港元向周勝記置業有限公司買入周勝記商業大廈。。俊業集團之後翻新周勝記商業大廈，再改名做俊薈旺角。
唐翠萍

唐翠萍（英文：Iris Tong Chui Ping），係香港電影編劇、電視劇集同節目編審，中學讀保良局百周年李兆忠紀念中學，畢業喺香港浸會大學中文系。佢過往編劇作品包括電影《白日之下》、ViuTV原創劇集《IT狗》、節目方面就有《學神出沒注意》、《幫緊你應援團》、《打開你雪櫃》、《運動勇者塔》、《對不起幫緊你》、《One Day 約會實況》等。佢2024年憑電影《白日之下》入圍第四十二屆香港電影金像獎提名最佳編劇。
JETCO Pay

JETCO Pay係香港嘅一個流動支付程式服務。
2016年1月，JETCO Pay聯同香港12間銀行推出P2P轉賬服務。
2017年，JETCO Pay聯同澳門7間銀行包括：澳門商業銀行、澳門大西洋銀行、大豐銀行、中國銀行澳門分行、中國工商銀行(澳門)股份有限公司、澳門國際銀行及華僑永亨銀行股份有限公司推出P2P轉賬服務。
。
2018年2月，銀通連同香港8間銀行：交通銀行(香港)、東亞銀行、創興銀行、大新銀行、工銀亞洲、華僑永亨銀行、上海商業銀行及永隆銀行推出JETCO Pay購物繳費服務。
2018年4月，叙福樓集團旗下的牛角及溫野菜接受JETCO Pay付款。
隨著轉數快的普及，JETCO Pay已陸續被香港銀行停用。
慕尼黑

慕尼黑（德文：München）係德國拜仁州嘅首府，人口有151萬，係德國南部嘅第一大城、全德國第三大城（僅次於柏林同漢堡）同歐洲聯盟范圍內十二大城之一。而且都會區嘅人口達到600萬。係德國重要嘅經濟、交通、科技同文化中心同最繁榮嘅歐洲城市之一。
法蘭克福

法蘭克福，全名美茵河畔法蘭克福（德文：Frankfurt am Main）係德國西部一座城市，2022年人口有超過77萬，響黑森州嘅美茵河北岸。
法蘭克福最出名係佢嘅金融業。好似德國聯邦銀行總部就坐落喺法蘭克福。而法蘭克福證券交易所就經營咗德國85%股票交易。
維基同享有多媒體嘅嘢：Frankfurt am Main
周家怡

周家怡（英文：Catherine Chau，1979年7月23號—）係香港藝人，1998年喺無綫電視藝員訓練班畢業之後加入無綫電視。

演出
呢個表唔完整，歡迎加料。
第6屆香港區議會選舉

2019年區議會一般選舉，係香港主權移交後第6屆香港區議會選舉，喺2019年11月24號舉行。呢次選舉會重選香港十八區區議會全部452個民選議席，加埋年頭已經改選嘅27個當然議員，總共479席。議席任期四年，由2020年1月1號去到2023年12月31號為止。呢場選舉普遍被視為係對反送中運動嘅公投，同埋係中國共產黨顛覆香港選舉制度前香港最後一場自由選舉。
呢場選舉正值反送中運動，吸引大批不滿中共、香港政府同香港警察嘅選民踴躍投票，投票人數同投票率都創香港選舉嘅新高。結果支持反送中運動嘅民主派喺呢場選舉贏到開巷，攞到全港接近九成嘅絕大多數民選議席，相反畀中共操控嘅親中派就輸到甩褲，得返大約一成嘅少數民選議席，比2003年嗰時重慘烈。
呢場選舉嘅結果反映香港絕大多數民意都係支持反送中運動，令大為震驚嘅中共輸打贏要，喺之後通過港版國安法大肆迫害政治異見人士，甚至強行顛覆香港選舉制度。

背景
上屆區議會選舉，民主派喺雨遮革命後，強調要將運動精神帶落社區，以致多咗唔少人留意政治，甚至出現「傘後組織」成立同埋一眾政治新人（俗稱「傘兵」）參選，議席上面有增進。到2016年嘅立法會選舉，民主派攞到30席。但係之後中共同香港政府輸打贏要，以一連串官司同釋法，強行剝奪6個民選議員嘅資格，打後嘅兩場補選，民主派都處於劣勢，親中派更加第一次喺「單對單」嘅立法會補選入面贏咗，咁樣嘅情況之下，民主派聲勢低迷。
同時，戴耀廷提出「風雲計劃（中文：風雲計劃）」，計劃由區議會入手，增加民主派喺立法會同特首選委入面嘅影響力。計劃打算搵大約100人去填補本身冇人選嘅白區，減少親中派自動當選嘅機會，但係計劃既冇經費，又唔夠人去參加，不過的確培養到一班人出嚟選區議會。
2019年6月，逃犯條例修訂草案掀起社會極大嘅反對浪潮，1個月內出現咗兩場超過100萬人同200萬人嘅遊行，反送中運動亦都令到選民新登記人數破咗歷年記錄，選民人數更加突破400萬人，呢啲新登記選民被視為係對香港政府不滿而催生出嚟嘅，佢哋嘅投票意向足以影響嚟緊嘅區議會選情。
亦都因為反送中運動，唔少素人都開始落區，參選區議會，當中有譚香文發起嘅反自動當選運動，但係當中開始出現撞區嘅情況，尤其是大學選區同曉麗選區引起嘅風波最大，咁啱兩區都牽涉由反自動當選運動出嚟嘅候選人。由幾十個素人組成嘅宣傳平台「自由系」亦都喺同期成立，最後民主派成功填滿所有白區，今屆選舉成為自1982年區議會成立以嚟，第一次冇區自動當選。
反送中運動去到10月都未完，香港政府更加喺10月動用《緊急情況規例條例》推行《禁止蒙面規例》，令局勢火上加油。同時，香港政府同親中派人士亦一直威脅，如果投票當日有事發生，香港政府會強行押後選舉、強行取消嗰個選區嘅選舉，甚至強行取消成個區議會嘅選舉。

結果
内文：第6屆香港區議會選舉結果
所有議席分佈（黃色係民主派；藍色係親中派）
喺反送中運動仍未結束嘅情況下，民主派係呢次選舉嘅大贏家，夾埋攞到差唔多390席，幾乎控制晒各區區議會，親中派只係保得住當然議員佔近半數嘅離島區議會控制權。
民主黨繼2003年第2屆香港區議會選舉之後，取代咗民建聯做咗區議會第一大黨，而新民黨、港九勞工社團聯會就無晒所有議席。
有啲落選嘅親中派區議員獲香港政府委任公職，引發爭議：
油尖旺區獨立親中派（九社聯、西九新動力）鄧銘心出任食水安全諮詢委員會委員。
新民黨林梓鴻、青年民建聯主席施永泰出任青年廣場管理諮詢委員會委員，但施永泰冇份參選今屆區選。
新民黨容海恩、民建聯何俊賢獲委任為廉署事宜投訴委員會成員，但容海恩、何俊賢冇份參選今屆區選。

紀錄
今次區議會選舉投票率係香港有民選以嚟最高（71.23%）。
投票人數亦都創新高（2,943,842人）。
第一次冇選區自動當選
第一次有同性戀者當選區議員（只包括已出櫃人士）：岑子杰、張錦雄（中文：張錦雄）、韋少力
由1982年有區議會選舉嗰時已經當選嘅屯門區蘇炤成，受到十一次選舉洗禮，今屆畀立言香港委員巫堃泰（中文：巫堃泰）打低，終於落馬。換言之，香港第一代嘅區議員只係剩低離島區嘅周玉堂（但係周玉堂係一次區議會選舉都未參加過）。而由1985年開始連續當選十屆嘅區議員重有四位，分別係觀塘區潘任惠珍、荃灣區陳琬琛、沙田區程張迎、葵青區梁耀忠。

後續
呢場選舉嘅結果，令中共大為震驚。香港政府輸打贏要，設立多個成員全部由香港政府委任嘅委員會，同埋搵香港政府入面嘅民政事務專員嚟架空民選嘅區議會，中共又喺2020年通過港版國安法，大肆迫害民主派，甚至強行顛覆香港選舉制度。再之後，香港政府強逼區議員宣誓，引發香港民主派區議員辭職潮。
梁劉柔芬

梁劉柔芬，GBS，SBS，JP（Sophie LEUNG LAU Yau-fun；1945年10月9號—）係香港臨時立法會同埋香港立法會第一至第四屆（1998年-2012年）議員，中華人民共和國香港特別行政區第十屆、第十一屆全國人民代表大會代表，香港紡織界企業家。佢係自由黨 (香港)前成員，歷任青山醫院管治委員會主席，香港浸會大學諮議會同校董會會董。

屋企
喺澳門出世，祖籍廣東潮陽，佢早年喺香港大，後來到美國大學深造，取得伊利諾大學電腦系學士學位。
梁劉柔芬嘅老公梁孔德，喺2007年6月任香港足球總會主席。佢哋兩公婆有三個仔女。

政治立場
佢係香港親中派一員。

選舉及提名經歷
喺2016年，佢有份提名林鄭月娥參與2017年香港行政長官選舉。
梁君彥

梁君彥，MBE，GBM，GBS，SBS，JP（Andrew LEUNG Kwan-yin，1951年2月24號—）佢而家係香港立法會第三屆至第五屆議員同埋第六至七屆主席。佢係經民聯黨員、自由黨前黨員。
佢2003年起擔任香港生產力促進局主席、職業訓練局主席，2004年起擔任立法會工業界（第一）功能界別代表。

簡歷
梁君彥祖籍廣東順德，喺香港出世。佢係英國列斯大學榮譽學士。

爭議
梁君彥做立法會主席有唔少爭議：
香港立法會主席其中一個要求係無外國國籍，但外界質疑佢究竟有無真係放棄咗英國國籍。
游蕙禎同埋梁頌恆頭一次嘅立法會議員宣誓有問題，本嚟佢應承咗跟之前慣例畀多次機會佢哋宣誓多一次，但最後反口無咁様做。

名下馬匹
梁君彥係香港賽馬會會員，曾經先後同鄭樹成、何大偉同埋貝進權合夥擁有馬匹荃盛之寶、好拼勁。另外，佢細佬梁嘉彥亦係馬主，曾合夥擁有「添多福」。
梅廣釗

梅廣釗（英文：Mui Kwong Chiu）香港親中派作曲家，音樂人。
梅廣釗爸爸是粵劇演員梅欣。1970年，梅廣釗喺香港華仁書院讀完預科。之後喺浸會大學傳理學系畢業。後來半工讀，喺香港音樂專科學校學過，喺香港大學攞到音樂碩士同博士學位。
梅廣釗係一名基督徒，2014年喺循道衛理堂接受浸禮。
佢曾經參與公開聯署支持北京未經諮詢或香港人同意，強行訂立嘅《港版國安法》。
楊振鑫

楊振鑫，GBS，SBS，JP（Charles Yeung，1947年2月—），又名楊釗，係香港建制派（商界親中派）政治人（民建聯黨員，曾經做過臨時立法會議員）、生意人，旭日集團有限公司董事長。佢同佢嘅兄弟楊洪、楊振勳、楊浩係佛教徒，企業家楊大偉係佢侄哥。

選舉經歷
喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。
喺2021年8月，佢再次當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。
楊政龍

楊政龍（英文：Alex Yeung），香港建制陣營（商界親中派）政治人（第14屆全國政協香港委員）、生意人，香港青年聯會主席，楊受成細仔（英皇集團太子爺），英皇集團副主席。

選舉經歷
2016年12月，佢喺2016年香港選舉委員會界別分組選舉入面，參選體演文出界嘅演藝小組，以82票當選。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(有關全國性團體香港成員的代表：全國青聯)。
喺2023年，佢呼籲人參與設立政治篩選並大幅度削減直選議席嘅2023年香港區議會選舉，並且為候選人宋冰冰站台。
楊耀忠

楊耀忠，BBS，JP（英文：Yeung Yiu-chung，1951年11月7號—），係香港建制陣營（傳統親中派）政治人物同教育界人物，第九至第十二屆港區全國人大代表，臨時立法會同香港立法會第一至第二屆議員，民主建港協進聯盟成員，香港教育工作者聯會（教聯會）前任會長，天水圍香島中學榮休校長，天水圍香島中學校監。

生平
楊耀忠1976年喺香港中文大學政治與行政學畢業。

政治生涯
作為香港親北京教育社團教聯會嘅阿頭，楊耀忠幾次代表該會同香港教育專業人員協會（教協）歷任會長司徒華同張文光競逐前立法局嘅教育界功能界別議席都輸。香港主權移交後，屬泛民主派嘅張文光「落車」，楊耀忠繼承臨時立法會教育界功能界別議席。其後喺第1同第2屆香港立法會選舉循選舉委員會界別入立法會。第2屆香港區議會選舉，楊耀忠喺美孚選區輸畀民主黨候選人、香港商業電台前高級監製王德全。2004年，佢唔再尋求連任立法會議員。
喺清拆皇后碼頭事件（中文：保留皇后碼頭事件）度，楊耀忠等人為咗令政府拆卸天星碼頭而將該碼頭評為三級文物，佢更明言皇后碼頭價值唔大，結果古物諮詢委員會決議將皇后碼頭評為一級文物。

教育界生涯
楊耀忠由1996年起喺香島中學各間分校做過教學同行政工作。1996年9月，楊耀忠出任香島中學校長；2001年轉任天水圍香島中學創校校長；2011年接任將軍澳香島中學校監。喺香島中學做咗19年校長之後，楊耀忠喺2015年退下天水圍香島中學校長一職，轉任天水圍香島中學校監。

選舉及提名經歷
喺2016年，佢有份提名林鄭月娥參與2017年香港行政長官選舉。
油咭

油咭又寫做油卡，係由油站發畀人客嘅咭，可以憑咭享用入油優惠。
氹仔威翠花園

氹仔威翠花園響澳門氹仔嘉模堂區南京街同大連街，係屬於房屋局嘅經濟房屋。

意外
2013年9月22號，氹仔威翠花園十九樓一個單位有簷篷搖搖欲墜，同一時間十樓都有單位有簷篷搖搖欲墜。
2014年4月3號朝早十點左右，威翠花園發生一單懷疑墮樓事件。威翠花園一個住戶話響單位入面突然聽到平台發出巨響出去睇吓，發現一個男人瞓響二樓平台到，叫極都冇反應，之後去管理處叫管理員報警。消防救援人員接報到場之後證實個男人已經死咗。司警局人員調查，確認死者身份姓盧，男姓，廿四歲，澳門居民，根據佢屋企人話死者生前患有精神病，曾經接受治療，而家住響澳門一間康復中心。根據中心職員話，事主響3號清晨七點之前已經出咗去，但係之後失去聯絡唔知去向。直到接到司警局通知先知呢單嘢。司警之後同現場大廈嘅住戶查詢，冇任何結果，之後去大廈廿二樓天台，發現入口鐵門冇上鎖，任何人都可以自由出入，再響伏屍地點往上望，發現廿一樓嘅簷篷明顯爛咗，估計係跨越天台圍牆，企響簷篷上邊跳落嚟，同伏屍跌落地點脗合。現場冇發現遺書。司警認為事件冇可疑，初步相信係一單自殺案件。確實死因有待法醫檢驗確定。案件交畀調查科跟進。
汪明荃

汪明荃，GBS（粵拼：wong1 ming4 cyun4，Liza Wang Ming Chuen，1947年8月28號—）係香港女藝人，由於經驗豐富、地位崇高，故外號阿姐、汪阿姐、Liza姐，同時亦係香港演藝界入面，親中陣營嘅元老級人馬。

生平
汪明荃喺上海崇明島出世，1956年移居香港。1967年考入麗的映聲藝員訓練班，以第一名成績畢業。1971年轉去無綫電視。
汪明荃係無綫嘅一姐，早喺1970年代就拍咗好多出名劇集，好似《家變》、《楚留香》、《倚天屠龍記》、《千王之王》、《京華春夢》、《萬水千山總是情》等等，都係做女主角。
除此之外汪明荃係中國人民政治協商會議第九屆、第十屆及第十一屆全國委員會委員，八和會館會長，香港城市大學顧問委員會成員，保良局有表決權成員。

演出
呢個表唔完整，歡迎加料。

政治參與同經歷
佢係香港親中陣營嘅支持者，曾經有份參與一份聯署，支持北京未經諮詢或香港人同意而強行訂立，兼且引起泛民主派一致負評嘅《港區國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
喺2021年9月，佢經指定團體提名(中國文學藝術界聯合會香港會員總會有限公司)成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。
佢亦有份贊助慶祝中國65週年嘅官方國慶晚會。

中國演出受傷
2019年9月28號，汪明荃喺喺中國一場郵輪首航啟動儀式演唱期間跌親，但佢事後仍然堅持演出，而且冇甩嘴繼續唱佢嘅著名歌曲《萬水千山總是情》。

「汪阿Tag」
喺2018年，汪明荃因為喺IG相片上用手寫人名當tag咗其他嘢啦，結果引來唔少人跟風，結果就變成咗「汪阿Tag」，仲引來唔少藝人倣效，就連德國駐香港領事館都喺FB出文抽水。

疑似粗口揮春
2022年2月，汪明荃喺無綫電視歲晚倒數節目入面寫揮春，但揮春上寫嘅虎字用咗異體字，睇落去同「屌」字相似，引起網民熱議，有人就揶揄係咪送畀政府，或者問係一道符。之後，汪明荃亦回應網民，解釋係出自明朝書畫家董其昌。
沈詩鈞

沈詩鈞（英文名：March Boedihardjo，1998年3月—）係香港最細個嘅大學生，響2007年入香港浸會大學數學系，計劃響5年之內攞學士同碩士學位。由於佢響九歲就入到大學，因此有「神童」嘅稱號 。2017年，佢以18歲之齡喺美國洛杉磯加州大學數學系擔任客席助理教授，任期三年。

學歷同成績
讀完小一後跳級上中六。
2007年（9歲）：
英國高級程度會考（GCE A-Level）考獲 2A1B（數學科 A、進階數學 A、統計學 B）
英國 Advanced Extension Award 數學試中攞到 merit
考咗 8 科英國普通文憑考試（IGCSE）
佢無申請英國任何大學，而且因為太細個，香港大學、香港中文大學同香港科技大學最多淨係畀佢做附讀生。
沈詩鈞響2007年8月24號獲香港浸會大學取錄做數學系學生，計劃響 5 年內攞學士同碩士學位。
2011年（13歲）：
完成數學理學士同數學哲學碩士雙學位課程，以二等高級榮譽畢業。
去美國德州農工大學以訪問學人身份做研究，並攻讀博士學位課程。

屋企
沈詩鈞嘅阿爸係印尼華僑，阿媽係香港人。
而佢阿哥沈怡謀（Horatio Boedihardjo）14歲已經入讀牛津大學。沈怡謀小學響番禺會所華仁小學畢業，中學升讀香港華仁書院，成績一般，全級考六十幾名，完成中一後轉去英基學校 Island School，而中一之前冇跳級 。雖然佢英國高考攞全A，但係好多外國大學批評英國高考「派A」。
法國航空

法國航空（Air France）係法國嘅載旗航空公司，係天合聯盟嘅創始成員之一。
洪祖杭

洪祖杭，GBM，人稱「福建杭」，祖籍福建晉江龍湖鎮溪前村，香港建制派（傳統親中派）政治人（前任全國政協香港委員）、生意人、體育界名人。

政治立場
佢係香港親中派一員，喺2014年有份贊助慶祝中國65週年嘅官方國慶晚會。

選舉經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會同鄉社團委員。之後佢喺李家超無提政綱嘅情況下，有份提名李家超參與2022年香港行政長官選舉。

屋企
佢老婆係洪宗巧筠，有一對仔女：洪定騰、洪羽緁。

馬主生涯
洪祖杭由1991-1992馬季開始喺香港賽馬會做馬主，佢嘅仔女洪定騰、洪羽緁亦喺2010年代初期喺香港賽馬會做馬主，名下賽駒比較出名嘅包括「火龍駒」、「佳龍駒」、「佳騰駒」、「達龍駒」等等。
潘國山

潘國山，MH，JP（Pun Kwok Shan；1962年—），公民力量主席兼新民黨副主席，前任香港沙田區議會田心選區議員。

政治立場同爭議
潘國山係親中派新民黨嘅成員，而且曾經試過響應共青團狙擊外國品牌嘅行為。

著Nike波鞋狙擊停用新疆棉嘅品牌
2021年3月，多個國際品牌發表聲明批評中國強迫新疆維吾爾族人勞動，因此唔再用新疆棉花，呢次新疆棉花風波引起全球唔少關注。喺香港，包括潘國山在內嘅一啲激進親中共派，就對呢啲品牌進行狙擊。
喺3月28號，潘國山就聯同黃嘉榮、李梓敬等公民力量嘅成員，去到H&M香港嘅辦事處遞交請願信。李梓敬否認新疆有強制勞動同埋種族滅絕嘅情況，又批評H&M抹黑中國人權。不過，潘國山就被影到當時著咗Nike（另一個表明停用新疆棉嘅品牌）嘅波鞋。

選舉經歷
喺2015年香港區議會選舉，佢自動當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
陳巧津

陳巧津，香港親中派政治人。
佢支持並參與活動宣傳北京未經諮詢或香港人同意，強行訂立嘅《港版國安法》。
孫建華

孫建華，香港親中派政治人。
佢支持並參與活動宣傳北京未經諮詢或香港人同意，強行訂立嘅《港版國安法》。
潮州木雕

潮州木雕（粵拼：Ciu4 zau1 muk6 diu1），又或者嗌做「潮州金漆木雕」，係喺廣東嘅潮州、汕頭、揭陽嗰頭流行嘅一種民間雕刻藝術，尤其係以多層鏤通又金碧輝煌嘅金漆木雕最出位，同東陽木雕、黃楊木雕、龍眼木雕一齊畀人嗌做中國嘅四大木雕。潮州木雕歷史好耐，喺大唐時期（6 至 9 世紀）同大宋時期（10 到 13 世紀）嗰陣開始有，喺大明時期（14 至 17 世紀）尾成熟。佢犀利到喺 2006 年 5 月 20 日畀人列咗入第一批中國國家級非物質文化遺產名錄。

歷史
潮州木雕初頭嗰陣風格粗獷啲，但係去到大明時期已經好精美，今日用嘅木雕喺大清時期（17 世紀至廿世紀早期）成咗形。佢嘅歷史有得追溯到 9 世紀尾橛，喺劉恂嗰本書《嶺表異錄》入面，就有三則有關潮州雕刻藝術嘅記載。而潮州金漆木雕嘅出現，就係喺 1054 年左右就有咗文獻記錄。而喺 738 年嗰時起嘅潮州開元寺，入面保存咗一條大約 1 米長嘅唐朝木魚，同埋一條北宋政和四年嘅木龍。而許駙馬府亦都保存咗宋朝嘅樑架雕飾，雖然呢啲木雕飾物嘅刀法簡樸，但係說明咗喺唐宋時期，潮州已經有咗用嚟裝飾建築嘅木雕工藝。

種類繁多
潮州木雕好少可會攞嚟做獨立嘅擺設，通常係同啲建築物、家俬、同埋啲神器結合埋一齊做後者嘅裝飾或者構件。照用法嚟分，大致上有得分做建築裝飾、神器裝飾、家俬裝飾、同枱頭嘅擺設四類。

建築裝飾
喺建築物度用嘅潮州木雕包括咗牌匾獅、進屏、屐頭、簷角、柱頭、橫梁、門楣、屏風、門飾、窗格、欄杆、同埋樑嘅雕飾等百幾種。雖然潮州木雕係由閩系嘅潮州人搞起嘅，但係喺粵式建築或者係粵式園林嘅園林建築物入面成日都會用到。

神器裝飾
神器裝飾，又或者嗌做「宗教用品裝飾」，分做五類：龕櫝類（包括大龕同櫝仔）、饌盒類（包括饌盒、果碟、糖枋架、同餅架等呢啲）、宣爐罩類（四方型、八角型、圓筒型、木雕加玻璃型等）、神轎神亭類、同游神配套類(包括茶擔、鼓架、燭台、香架、香爐等)。

家俬裝飾
包括床、枱、凳、衣櫃、梳妝枱、紙煤筒、燈心筒呢啲屋企成日見到嘅家俬。

枱頭嘅擺設
有啲欣賞型嘅細舊木雕。

題材嘅選擇
木雕表達嘅內容取材好廣泛，有民間故事小說亦都有啲戲劇故事，或者係地方熟悉嘅歷史人物，更多係嚟自平民嘅生活。

雕法
雕刻嘅形式有得分做浮雕、沉雕、圓雕、同通雕四類。

製作過程
廣東博物館展示嘅潮州木雕嘅刀具
潮州木雕嘅製作大致分做三個階段，第一係「起草圖」，第二係「鑿粗胚」，第三係「細雕刻」。

木材點揀
潮州木雕常用嘅木材有好多種：樟木、杉木、苦楝、黎木、殺柴、柯木、合歡木、榕木、同埋柚木呀咁。呢啲木材嘅共通點，就係質地夠結實，又有好高嘅堅韌度。實際運用嗰時要根據飾物嘅種類、用途、同內容，嚟分別咁揀所需嘅木料。其中樟木係主要嘅木材用料。

工具點揀
除咗畫草圖需要嘅弓把同夾仔，常用嘅工具有幾種：
叩槌，即係敲個鑿用嘅木槌；
方鑿刀，即係平口刀；
方湖刀，刀刃稍弧形，用嚟整出啲有弧度嘅形狀；
圓鑿刀，刀刃弧形，用嚟整圓啲嘅形狀；
撓鑿刀，刀口翹起同刀梗成一定嘅角度，用嚟削平喺深層其他刀掂唔到嘅地方；
雕刀，刀刃成銳角形，用喺劃線條同花紋嗰度；
毛尾刀，鏤空雕刻用嘅特製刃刀，形成長銳角形，用喺側面嘅造型刻畫嗰度。

上漆
潮州木雕除咗大幅度咁用髹漆貼金之外，重有水漆、退光漆、刀漆、金漆畫、五彩漆畫等嘅工種。一般髹漆貼金要製漆、濾漆、填料、同上漆四個工序。
陳郁傑

陳郁傑，香港親中派政治人物。

政治立場
佢係香港親中派成員，透過關愛隊支持並推廣北京未經諮詢或香港人同意，強行訂立嘅《港版國安法》。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
陳培芸

陳培芸，香港親中派人物。
佢透過關愛隊支持並推廣北京未經諮詢或香港人同意，強行訂立嘅《港版國安法》。
陳成秀

陳成秀係香港親中派政治人物。廈門廈順鋁箔有限公司創始人

政治立場
佢係香港親中派一員。喺2014年，佢有份贊助慶祝中國65週年嘅官方國慶晚會。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
范振聲

范振聲，香港親中派人物。香港信裕投資有限公司董事長。
佢曾經參與公開聯署支持北京未經諮詢或香港人同意，強行訂立嘅《港版國安法》。
濠江花園

濠江花園響澳門半島花地瑪堂區菜園涌邊街、菜園涌巷、菜園涌北街同白朗古將軍大馬路，係屬於房屋局嘅社會房屋。

犯罪
2016年7月14號，有濠江花園住戶反映，濠江花園第五座附近地下發現好多支帶血嘅針筒，懷疑有人從高處抌落來，途人都差啲中頭獎，即刻報警求助。警方到場蒐證之後，已經執走好多支針筒同物品，重記錄在案，暫時冇進一步消息。事件發生之後，有人上傳到社交網站，一度引來網民關注。有網民留言話，5月已經發生同類事件，而且已經報案，但係都冇下文；重有網民話涉事現場附近，多年來懷疑有毒品飯堂，只係因為抌針冇傷到人，所以未見警方採取行動。有附近嘅商戶話，高空抌針筒唔係第一次嘅事，警方曾經拉過兩個疑犯，但係疑犯放返出來之後問題持續，重變本加厲，期望當局加強執法，杜絕呢種情況。呢次事件涉事濠江花園部分座數係屬於社屋，部分住戶或者涉及精神問題、家庭暴力之類，情況好複雜同隱蔽。認為警方日後應該增派警力響街道巡邏，重應該同房屋局、社工局之類相關部門加強合作，適當嗰陣突擊上門巡查可疑單位，設法杜絕高空抌嘢。

意外
1999年4月18號，濠江花園一個單位中央石油氣系統發生爆炸，一個葡藉師奶七成燒傷。
2011年6月18號，澳門響四嗰鐘頭入面，黑沙環海濱花園同濠江花園先後發生兩單跳樓案，兩個男女死亡。現場消息話，濠江花園朝早九點左右，有住戶聽到濠江花園第四座一樓平台傳出好大聲，出去睇下咩事，發現有瞓響血跡到，頭部爆裂。消防到場證實已經死亡，通知司警調查。司警響大廈十八樓梯間，發現相信係死者嘅一對鞋同一張凳，唔排除響嗰到跳樓落來。經調查女死者姓梁，五十三歲，澳門居民，同屋企人一齊住響青洲大馬路嘉應花園，初步認為死因冇可疑。至於點解死者要到濠江花園自殺，就有待調查。兩單案都冇發現遺書。
2012年7月14號晏晝一點左右，濠江花園第四座發生懷疑企圖自殺事件。馬上派人到場調查。治安警同消防員迅即到場，搵到涉案單位嗰時，先知戶主個女因為被老豆沒收回鄉卡，唔准離開澳門，先叫兩個女仔朋友，一齊反鎖響房到。期間用重嘢頂住房門同鎖埋隻窗，有人聲稱要用毛巾焗死自己。治安警見到咁，就立即通知談判專家到場，消防亦將大廈門口對開部分路段封鎖，重移走停泊響封鎖路段泊車區嘅電單車，空出啲地方擺大型救生氣墊，同時派人游繩到間房隻窗出面戒備。事件搞足成嗰鐘，談判專家重未勸到三個女仔開門，消防員就破門入房，成功將三個女仔救出，三個人都冇受傷，唔使送院。